Ciutadans difon un vídeo amb frases de Pujol sobre els andalusos del 1958 · Global Voices en Català
Ciutadans difon un vídeo amb frases de Pujol sobre els andalusos del 1958	Publicat 4 novembre 2012 13:55 GMT
Comparteix-ho: El proper 25 de novembre, els catalans aniran a votar en unes eleccions al Parlament de Catalunya. Després de la multitudinària manifestació de l'11 de setembre, que va evidenciar l'augment continuat del suport social a la independència, les eleccions es plantegen com un plebiscit per apostar per un estat propi per a Catalunya dins de la Unió Europea. L'ambient pre electoral continua provocant un intens debat a les xarxes socials, animat per campanyes a Internet que atien la polèmica.
En aquest context, el minoritari partit unionista Ciutadans ha llançat a Youtube un vídeo sota el títol “El hombre andaluz”, en el qual recupera de l’oblit [es] un fragment del text “La inmigración, problema y esperanza de Cataluña” escrit l'any 1958 per l’expresident català Jordi Pujol, qui va presidir el govern català durant 23 anys sota les sigles de CiU, amb les quals governa actualment Artur Mas. Ni el vídeo ni la nota penjada al web del partit indiquen en cap moment que el text fou escrit l'any 1958 i que en el passat Pujol va demanar perdó pel mateix en dos ocasions, els anys 1978 i 1997.
Al vídeo, una veu en off, en castellà, llegeix les frases de Pujol i les acompanya amb imatges d’andalusos il·lustres com el filòsof Séneca, els poetes Federico García Lorca i Antonio Machado o el pintor Pablo Picasso, entre d’altres.
La veu en off al vídeo diu:
La immigració d’origen andalús va ser molt forta a Catalunya a meitat del segle XX. Actualment, una gran part de catalans són descendents d’aquella immigració, procedent de la zona més deprimida de l’Estat espanyol. En l’actual moviment sobiranista que viu Catalunya, molts d’aquests descendents han pres partit a favor de la independència i és per això mateix que els partidaris de romandre dins d’Espanya intenten allunyar d’aquesta tendència els fills de les antigues onades migratòries.
Ciutadans ha aconseguit situar els escrits de Pujol, fundador del partit d’Artur Mas -qui ara planteja les properes eleccions autonòmiques com un plebiscit per la independència de Catalunya- entre els temes més discutits a la xarxa. Sota l’etiqueta del #25N, data dels propers comicis catalans, els tuitaires han comentat el vídeo, els uns a favor d’usar-lo en la precampanya i d’altres en contra. Ciutadans és un partit que defensa la unitat d'Espanya, actualment compta amb tres escons al Parlament català i d'acord amb les darreres enquestes [es] sobre intenció de vot podria doblar aquesta xifra el 25-N.
La majoria dels partidaris del vídeo destacaven el reflex d’un pensament racista i xenòfob per part d’un dels pesos pesants del nacionalisme català:
La circulació del vídeo amb aquestes declaracions ha obligat al mateix Jordi Pujol a fer noves declaracions, tot recordant que per aquest escrit ja havia demanat perdó en dues ocasions, els anys 1978 i 1997. En defensa de Pujol han sortit també altres cibernautes, que recriminen a Ciutadans que s’utilitzin opinions escrites fa mig segle i sense contextualitzar, ja que l’expresident havia demanat disculpes dues vegades en el passat.
Comparteix-ho: twitter facebook reddit googleplusEmail Versió per imprimir Escrit perJoan Antoni Guerrero Vall
Llegeix aquesta notícia a English, Español, Malagasy
Drets HumansEleccionsNotícies dels ciutadansPolítica
Europa Central i del EstActivistes macedonis lluiten contra l'estigma sobre l'avortament generat pel govern
— Amèrica LlatinaInternautes brasilers al president del Senat: «faci com el Papa»